Osnovna glazbena škola

sv. Benedikta

Madijevaca 10

23000 Zadar

KLASA: 003-07/21-01/15

URBROJ: 2198-1-47-21-02

Zadar, 27 travnja 2021. godine

ZAKLJUČCI 76. SJEDNICE UV, ODRŽANE 27. TRAVNJA 2021. U 12.15 SATI U ŠKOLSKOJ DVORANI

Nazočni: M. B., Z. B., G. C., L. Č., M. M. G., G. I., T. J. B., S. M. Š., I. Š. T.

Nenazočni: A. B. (opravdano), B. M. D. (opravdano), N. R. (opravdano), H. Š. (opravdano).

Ravnatelj pozdravlja nazočne i predstavlja novu učiteljicu gitare, pripravnicu M. M. G.

Prije početka sjednice, ravnatelj podsjeća na poštivanje odredbi Poslovnika o radu školskih tijela.

Ravnatelj predlaže sljedeći Dnevni red:

1. Usvajanje zapisnika 75. sjednice Učiteljskog vijeća
2. Projekcija upisnih mjesta po instrumentima
3. Organizacija promidžbe za upise
4. Evakuacijske vježbe s učenicima
5. Razno

Dnevni red je usvojen jednoglasno.

ad 1)

Zapisnik sa 75. sjednice UV je usvojen jednoglasno.

ad 2)

Pročelnici izvješćuju kako slijedi:

Glasovirski odjel:

Glasovir: ukupno odobreno 48 sati, upisati 9 učenika. Pročelnik će do kraja tjedna utvrditi broj učenika za upis po klasama.

Harmonika: ukupno 1, upitan upis – provjeriti.

Žičani odjel:

Gitara: ukupno odobreno 41 sat, utvrditi točan broj za upis do kraja ovog tjedna.

Harfa –

Violina: ukupno odobreno 25 sati, upisati 3-4 učenika.

Puhački odjel:

Flauta: ukupno odobreno 14 sati, upisati 4-6 učenika.

Klarinet: ukupno odobreno 17 sati, upisati 1 učenika.

Oboa: ukupno odobreno 11 sati, upisati 2 učenika.

Učiteljsko vijeće je prihvatilo izvješća pročelnika.

ad 3)

Sukladno uputi danoj na 75. sjednici UV, održanoj 5. ožujka 2021., učitelji su trebali razmisliti o idejama za promidžbu upisa. Ravnatelj traži iznošenje ideja.

Učiteljica T. J. B. napravila je prezentaciju svoje ideje koju je osmislila. Autorska Interaktivna slika koja sadrži sve obavijesti vezane za našu školu koja će se staviti na službenu stranicu škole. Učiteljica je izradila i plakat koji se šalje na sve Osnovne škole uz Interaktivnu sliku, a ravnatelji dalje učiteljima razredne nastave, a oni pak roditeljima. Učiteljica će na uvid poslati svim kolegama preko Viber-a i e-pošte, a do kraja tjedna učitelji mogu sve provjeriti na miru i potvrditi materijal. Ideja je jednoglasno prihvaćena.

ad 4)

Nakon provedene vježbe evakuacije osoblja škole i dobivenih uputa, vježbu treba provesti sa svim učenicima, u toku sljedećeg tjedna. Ravnatelj predlaže da svi učitelji provedu vježbu evakuacije na skupnoj nastavi, a predmetni učitelji da samo daju upute svojim učenicima. Obzirom da razrednici moraju napisati zapisnik, ravnatelj predlaže da se razrednici dogovaraju o tome sa učiteljima skupne nastave.

Učiteljsko vijeće usvojilo je navedeni prijedlog.

ad 5)

Raspored – Ravnatelj traži da učitelji individualne nastave svaku promjenu rasporeda pošalju u tablici. Učitelji skupne nastave trebaju ravnatelju poslati spisak učenika koji po predmetima dolaze u A i B tjednu u točne termine.

Ravnatelj moli učitelje da se najave kad trebaju razgovor, kako se ne bi dogodilo da dođu u ured, a on je zauzet.

Učiteljica T. J. B. željela bi održati predavanje o Edutoriju. Učitelji su zainteresirani. Dogovoreno je da će predavanje biti online, dana 29.4. 9 sati na platformi Zoom.

Ravnatelj obavještava da je kontaktirao Opću bolnicu Zadar u vezi sistematskih pregleda i rečeno je da još nismo na redu, a najvjerojatnije ćemo biti negdje u lipnju.

Nedavno se jedna osoba iz našeg Učiteljskog vijeća požalila prosvjetnoj inspekciji da prilikom izrade snimki za potrebe škole mora koristiti svoj mobitel. Ravnatelj naglašava da škola ima kvalitetnu opremu za audio i audio-vizualno snimanje, samo se treba potruditi pročitati upute i pozabaviti se, a također predbilježiti za korištenje, da se izbjegne preklapanje.

Ravnatelj obavještava UV da su mu se nedavno obratili učitelji glasovirskog odjela da imaju problema s e-Dnevnikom, odnosno da najednom umjesto svojih vide učenike ostalih učitelja. Ravnatelj je kontaktirao CARNET službu za korisnike i tamo su rekli da sve izgleda redovno. U međuvremenu je ravnatelj saznao da učitelji koji su se potužili zapravo imaju drugi problem, a ovaj navedeni je samo posljedica toga. Naime, u zadnjih otprilike mjesec dana e-Dnevnik se nakon nekoliko minuta neupotrebe „zamrzne“, uopće ne reagira i onda se treba ponovno otvoriti, a kad se otvori u novom prozoru, javlja se spomenuta poteškoća. Ravnatelj će ponovno kontaktirati CARNET, ali moli sve učitelje da kod prijavljivanja poteškoća detektiraju izvor poteškoće, a ne samo posljedicu.

Ravnatelj pita ima li još kakvih tema za ovu točku.

Učiteljica I. Š. T. predlaže da se skupna nastava prebaci na B model zbog nepovoljne epidemiološke situacije. Ravnatelj misli da je od početka pandemije situacija drugačija od prezentirane, te da skupna nastava trpi ako je u B modelu. Učitelji obavještavaju ravnatelja da se puno roditelja buni na A model nastave, a ravnatelj predlaže da roditelji iniciraju sazivanje Vijeća roditelja i zaključak Vijeća roditelja prenesu ravnatelju.

Učiteljica I. Š. T. je zamolila da u situacijama pojave zaraženih učenika ravnatelj Učiteljskom vijeću saopći identitet zaraženog učenika, radi sigurnosti. Ravnatelj pristaje uz napomenu da je otkrivanje identiteta roditeljima strogo zabranjeno.

Završni koncert učenika 6. razreda zamišljen je javno, ali predlažemo da se računa i na drugu mogućnost (snimanje snimaka) ovisno o epidemiološkoj situaciji.

Dogovoren je sastanak pročelnika instrumentlnih odjela i ravnatelja u vezi ispita, u petak, 30. travnja 2021. u 11.15 sati.

Učiteljica T. J. B. obavještava ravnatelja da je u njenoj učioni na desnom glasoviru došlo do kvara na tipki „g2“ pa moli da se ista popravi.

Učiteljica Z. B. moli da se na stranici škole objave rezultati sa online natjecanja. Ravnatelj se slaže i traži da učiteljice pošalju sadržaj za objavu.

Učiteljica Z. B. upozorava da su na školskom internetskom kanalu još dostupni programi koji ne bi više smjeli biti. Ravnatelj će se za to pobrinuti.

Sjednica je završila u 14 sati.

Zapisničar:

T. J. B.

\_\_\_\_\_\_\_\_\_\_\_\_\_\_\_\_\_\_\_\_\_